CELEX: 62019CN0516
Language: fi
Date: 2019-07-09 00:00:00
Title: Asia C-516/19: Ennakkoratkaisupyyntö, jonka Verwaltungsgericht Berlin (Saksa) on esittänyt 9.7.2019 — NMI Technologietransfer GmbH v. EuroNorm GmbH

30.9.2019   
            
            
               FI
            
            
               Euroopan unionin virallinen lehti
            
            
               C 328/22
            
         
      Ennakkoratkaisupyyntö, jonka Verwaltungsgericht Berlin (Saksa) on esittänyt 9.7.2019 — NMI Technologietransfer GmbH v. EuroNorm GmbH
      (Asia C-516/19)
      (2019/C 328/24)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgericht Berlin
      
         Pääasian asianosaiset
      
      
         Kantaja: NMI Technologietransfer GmbH
      
         Vastaaja: EuroNorm GmbH
      
         Ennakkoratkaisukysymykset
      
      
                  1)
               
               
                  Eikö taloudellista toimintaa harjoittavaa yhtiötä, jonka osakkaiden vastuu on rajattu, voida pitää asetuksen N:o 651/2014 (1) liitteessä I olevan 3 artiklan 4 kohdan perusteella pienenä tai keskisuurena yrityksenä (jäljempänä pk-yritys) jo siitä syystä, että 90 prosenttia sen osakepääomasta on sellaisen yksityisoikeudellisen säätiön hallinnassa, jonka 17-jäsenisessä hallintoneuvostossa, jolla ei ole toimivaltaa liiketoiminnan johtamiseen, on kaksi ministeriön edustajaa, yksi kaupungin ylipormestari, yksi yliopiston rehtori, kolme samaisen yliopiston professoria, yksi erään toisen korkeakoulun rehtori ja yksi teollisuus- ja kauppakamarin toimitusjohtaja?
               
            
                  2)
               
               
                  Ovatko valtiolliset yliopistot ja korkeakoulut ja saksalaiset teollisuus- ja kauppakamarit asetuksen N:o 651/2014 liitteessä I olevan 3 artiklan 4 kohdassa tarkoitettuja julkisyhteisöjä tai -laitoksia?
               
            
                  3)
               
               
                  Ovatko säätiön hallintoneuvostossa toimivat luottamusmiesjäsenet asetuksen N:o 651/2014 liitteessä I olevan 3 artiklan 4 kohdassa tarkoitettuja julkisyhteisön edustajia jo siitä syystä, että he työskentelevät päätoimisesti julkisyhteisössä tai -laitoksessa?
               
            
                  4)
               
               
                  Edellyttääkö asetuksen N:o 651/2014 liitteessä I olevan 3 artiklan 4 kohdan ilmaisu ”julkisyhteisön tai -laitoksen hallinnassa”, että julkisyhteisön tai -laitoksen elimet voivat oikeussuhteen vuoksi määrätä hallintoneuvoston luottamusmiesjäseniä äänestämään tietyllä tavalla?
               
            
                  5)
               
               
                  Edellyttääkö äänimäärään perustuva julkisyhteisön tai -laitoksen epäsuora määräysvalta, että on todettu, että julkisyhteisö tai -laitos vaikuttaa hallintoneuvoston luottamusmiesjäseniin, jotta nämä käyttävät äänioikeuksia julkisyhteisön tai -laitoksen määräämällä tavalla?
               
            
                  6)
               
               
                  Onko julkisyhteisöllä tai -laitoksella äänimäärään perustuva epäsuora määräysvalta jo silloin, kun on olemassa mahdollisuus, että hallintoneuvoston luottamusmiesjäsenet ottavat huomioon edustamiensa julkisten organisaatioiden edut toimiessaan hallintoneuvostossa?
               
            
                  7)
               
               
                  Edellyttääkö asetuksen N:o 651/2014 liitteessä I olevan 3 artiklan 4 kohdassa tarkoitettu ilmaisu ”yhdessä toimivan julkisyhteisön tai -laitoksen hallinnassa”, että julkisyhteisöllä tai -laitoksella voidaan todeta oleva yhteinen tahdonmuodostus äänioikeuksien osalta?
               
            
                  8)
               
               
                  Onko asetuksen N:o 651/2014 liitteessä I olevan 3 artiklan 4 kohdassa tarkoitetun ilmaisun ”hallinnassa” kannalta ratkaisevaa se, miten säätiö tosiasiassa soveltaa säätiön perustamiskirjaa, vai se, miten perustamiskirjan sanamuotoa voidaan mahdollisesti tulkita?
               
            
         (1)  Tiettyjen tukimuotojen toteamisesta sisämarkkinoille soveltuviksi perussopimuksen 107 ja 108 artiklan mukaisesti 17.6.2014 annettu komission asetus (EU) N:o 651/2014 (EUVL 2014, L 187, s. 1).